Ο **Αντρέας Ομπστ** (Χάλλε (Ζάαλε),13 Ιουλίου 1996) είναι Γερμανός επαγγελματίας διεθνής καλαθοσφαιριστής. Με ύψος 1,91 μ. αγωνίζεται ως σούτινγκ γκαρντ για την Μπάγερν Μονάχου του Πρωταθλήματος Γερμανίας και της Ευρωλίγκα, καθώς και για την Εθνική Γερμανίας.

Επαγγελματική σταδιοδρομία
--------------------------

Στις 14 Ιουνίου 2016, ο Ομπστ στάλθηκε δανεικός στην Γκίσεν 46ερς από την Μπρόζε Μπάμεργκ.

Στις 5 Ιουλίου 2017, υπέγραψε με τους Έτινγκερ Ρόκετς, νεοφώτιστους στην πρώτη κατηγορία της Γερμανίας

Στις 2 Ιουνίου 2018, υπέγραψε τριετές συμβόλαιο με την Μόνμπους Οπραντόιρο του Ισπανικού Πρωταθλήματος.

Την 1η Ιουλίου 2019, υπέγραψε διετές συμβόλαιο με την Ράτιοφαρμ Ουλμ του Πρωταθλήματος Γερμανίας.

Στις 6 Ιουλίου 2021, υπέγραψε με την Μπάγερν Μονάχου του Γερμανικού Πρωταθλήματος (BBL). Στις 19 Φεβρουαρίου 2023, κατέκτησε το κύπελλο Γερμανίας, αφού η Μπάγερν επικράτησε στον τελικό της Όλντενμπουργκ 90-78, με τον ίδιο να έχει 5 πόντους, 2 ριμπάουντ και 2 ασίστ. Στις 17 Μαρτίου 2023, ανανέωσε το συμβόλαιό του με την ομάδα μέχρι το 2026. Στις 18 Φεβρουαρίου 2024, κατέκτησε για δεύτερη φορά το κύπελλο Γερμανίας, επικρατώντας στον τελικό της Ουλμ με 81-65, με τον ίδιο να έχει 13 πόντους.

Εθνική ομάδα
------------

Το 2016, ο Ομπστ επιλέχθηκε για την εθνική ομάδα καλαθοσφαίρισης της Γερμανίας, για να παίξει στους προκριματικούς γύρους για το Ευρωμπάσκετ 2017.

Τον Σεπτέμβριο του 2022, συμμετείχε με την εθνική Γερμανίας στο Ευρωμπάσκετ 2022. Η Γερμανία κατέκτησε το χάλκινο μετάλλιο, αφού νίκησε στον μικρό τελικό στο Βερολίνο την Πολωνία με 82-69.

Ήταν παρών στο Παγκόσμιο Κύπελλο 2023. Στις 8 Σεπτεμβρίου 2023 στον ημιτελικό κόντρα στις Η.Π.Α, πραγματοποίησε κορυφαία εμφάνιση αφού αγωνίστηκε κάτι λιγότερο από 31 λεπτά και σε αυτό το διάστημα μέτρησε 24 πόντους (2/3 δίποντα, 4/8 τρίποντα, 8/9 βολές), 6 ασίστ, 1 κλέψιμο και 1 λάθος και αναδείχτηκε MVP του ημιτελικού. Τελικά στις 10 Σεπτεμβρίου η Γερμανία κατέκτησε το χρυσό μετάλλιο, νικώντας στον τελικό την Σερβία, ενώ ολοκλήρωσε και όλο το τουρνουά αήττητη.

Τίτλοι
------

#### Μπάγερν Μονάχου

* 2x Κύπελλο Γερμανίας: (2023, 2024)

Παραπομπές
----------

1. ↑  «Andreas Obst loaned to Giessen 46ers». *sportando.com*. 14 Ιουνίου 2016.
2. ↑  «Oettinger Rockets add Andreas Obst». Sportando.com. 5 July 2017.. Ανακτήθηκε στις 9 January 2018.
3. ↑  «Tras el Camino acaba en Obradoiro IV, el Monbus Obradoiro da el pistoletazo a la temporada 2018/19 y ficha a Andreas Obst por tres años» (στα es-es). *www.obradoirocab.com*. 2 June 2018. Αρχειοθετήθηκε από το πρωτότυπο στις 2021-12-07.. Ανακτήθηκε στις 4 June 2018.
4. ↑  «Ulm adds young shooter Obst». *EuroCupBasketball.com*. 3 July 2019.. Ανακτήθηκε στις 3 July 2019.
5. ↑  «Bayern Munich announces 2-year deal with Andreas Obst» (στα Αγγλικά). Sportando. 6 Ιουλίου 2021. Ανακτήθηκε στις 6 Ιουλίου 2021.
6. ↑  «Όλντενμπουργκ - Μπάγερν 78-90: Επιστροφή στο θρόνο της Κυπελλούχου | Gazzetta». *www.gazzetta.gr*. Ανακτήθηκε στις 19 Φεβρουαρίου 2023.
7. ↑  «Μπάγερν: Ο Ομπστ ανανέωσε ως το 2026 | Gazzetta». *www.gazzetta.gr*. Ανακτήθηκε στις 23 Μαρτίου 2023.
8. ↑  «Μπάγερν: Νίκησε εύκολα την Ουλμ με Φρανσίσκο και στέφθηκε Κυπελλούχος». *Eurohoops*. 18 Φεβρουαρίου 2024. Ανακτήθηκε στις 18 Φεβρουαρίου 2024.
9. ↑  «DBB-Herren nominiert» (στα German). Basketball-bund.de. 21 June 2016. Αρχειοθετήθηκε από το πρωτότυπο στις 2021-11-09.. Ανακτήθηκε στις 27 July 2016.
10. ↑  «Γερμανία - Πολωνία 82-69: Και στο τέλος νικάνε οι Γερμανοί (vid) | Gazzetta». *www.gazzetta.gr*. Ανακτήθηκε στις 18 Σεπτεμβρίου 2022.
11. ↑  «Mundobasket 2023, ΗΠΑ - Γερμανία 111-113: Το ρεσιτάλ του Ομπστ (vid) | Gazzetta». *www.gazzetta.gr*. Ανακτήθηκε στις 9 Σεπτεμβρίου 2023.
12. ↑  «Η Γερμανία στην κορυφή του κόσμου, 83-77 την Σερβία! (videos)». *Eurohoops*. 10 Σεπτεμβρίου 2023. Ανακτήθηκε στις 10 Σεπτεμβρίου 2023.